《雨》
宋代·晁公溯

浮云起层阴，空中薄为雾。
檐端雨声寒，客子念迟暮。
祝融如昨日，白帝已更御。
寒声傍络纬，秋意入庭树。
六龙疾其驱，岁月不吾与。
妇子催授衣，荒城闻砧杵。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。